NG-20

NG-20 jeb S.S. Patricia “Patty” Hilliard Robertsonir ASV uzņēmuma Northrop Grumman kravas kosmosa kuģa Cygnus Starptautiskās kosmosa stacijas (SKS) apgādes misija NASA programmā Commercial Resupply Services 2 (CRS-2). Kravas kuģis orbītā tika palaists 2024. gada 30. janvārī, pirmo reizi ar SpaceX raķeti Falcon 9.

Kosmosa kuģis nosaukts par godu ASV kosmonautei Patrīcijai Robertsonei, kura gāja bojā 2001. gadā aviokatastrofā, gadu pirms viņas plānotā pirmā lidojuma kosmosā.

 Derīgā krava 
Kopējā kravas masa bija 3726 kg. 3712 kg krava bija izvietota kosmosa kuģa hermētiskajā nodalījumā: lietas apkalpei (1129 kg), krava zinātniskajiem pētījumiem (1369 kg), rezerves daļas stacijas iekārtām (1131 kg), datoru iekārtas (67 kg), ārpuskuģa aktivitāšu aprīkojums (16 kg).
Nehermētiskajā nodalījumā bija 14 kg krava.

 Lidojuma gaita 
Cygnus NG-20 tika palaists  17:07:15 UTC ar  nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-40. Nesējraķetei izmantoja pirmo pakāpi (sērijas numurs В1077), kas bija lidojusi deviņas reizes. 
Pēc derīgās kravas atdalīšanas raķetes pirmā pakāpe nolaidās uz nosēšanās zonas LZ-1 Kanaveralas zemesraga Kosmisko spēku stacijā.

1. februārī Cygnus pietuvojās stacijai. 09:59 UTC kosmosa kuģi satvēra ar stacijas manipulatoru. 12:14 UTC Cygnus bija pievienots pie Unity moduļa apakšējās pieslēgvietas.

2024. gada 12. jūlijā 08:00 UTC ar Canadarm2 manipulatoru, ko vadīja lidojuma vadītāji no zemes, Cygnus tika atvienots no Unity moduļa. 11:01  UTC to  palaida brīvā lidojumā.
13. jūlijā' kravas kuģis tika novadīts no orbītas; tas sasniedza atmosfēras blīvos slāņus un aptuveni 16:27 UTC sadega virs Klusā okeāna dienvidu daļas.

 Atsauces 

 Ārējās saites 

 NASA Commercial Resupply Mission NG-20 Northrop Grumman
 Cygnus-PCM (enhanced) Gunter Dirk Krebs

Kategorija:Cygnus kosmosa kuģi